### Beslutningstema

Under punktet orienteres om evaluering af Rømø Udviklingsplan, og der træffes beslutning om den videre proces.

### Historik

Kommunalbestyrelsen godkendte Rømø Udviklingsplan den 28. marts 2019

Klima-, Vækst-, og Udviklingsudvalget godkendte den 4. marts. 2024 den foreslåede proces til revision af Rømø Udviklingsplan

### Sagsfremstilling

Interessenter for planen er repræsenteret i en følgegruppe (Rømø Lokalråd, Rømø-Tønder Turistforening, Destination [adresse], Tønder Erhvervsråd, [adresse] på Rømø, Naturstyrelsen, [adresse], [adresse], [adresse], [adresse] og virksomhedsrepræsentanter for udlejning/centre m.v.). Følgegruppen har siden 2019 arbejdet for planens virkeliggørelse. Udviklingsplanen var et resultatet af en omfattende forudgående involveringsproces. Udviklingsplanen beskriver en vision for Rømø baseret på [adresse] DNA: historie, kulturmiljøer, landskab, natur, indbyggere, turisme og erhverv, hvor bæredygtig helårsturisme er vækstmotoren, der skal drive udviklingen på Rømø. Udviklingsplanen bygger på 5 strategier:

* Styrk identiteten
* Styrk naturoplevelsen
* Forskøn ankomsten
* Styrk bymiljøet
* Saml kræfterne

Udviklingsplanen udløber i 2025. Klima-, Vækst- og Udviklingsudvalget godkendte den 4. marts 2025 en proces for en ny udviklingsplan for Rømø. I processen er lagt op til

* en evaluering og dialog med interessenter om den nuværende udviklingsplan.
* en fortsat plan, der tager udgangspunkt i [adresse] DNA herunder et fortsat fokus på turismeudviklingen, men også et øget fokus på at understøtte den lokale identitet og bosætningen på Rømø.
* at der i en fremtidig plan arbejdes med at udpege og afgrænse fremtidige geografiske udviklingsområder i forhold til bebyggelse/fritidsanvendelse og tilsvarende, så den også bliver en fysisk plan fremadrettet som rettesnor for udviklingen af Rømø.

Kommunen har entreret med en ekstern rådgiver som tovholder på forløbet. Første skridt var en intern evaluering, som har resulteret i en oplistning af forslag til kommende indsatser, og der er peget på potentialer og muligheder for det videre arbejde.

Der foreslås en procesplan for det videre arbejde, som betyder, at der efter denne behandling i Klima-, Vækst- og Udviklingsudvalget planlægges frem mod et offentligt møde på [adresse] april 2025, hvor man sammen kan drøfte planens fremadrettede fokus. Efter bearbejdning af den nye plan, kan udvalget herefter forvente at blive præsenteret for et udkast til en ny udviklingsplan i løbet af efteråret 2025.

### Indstilling Fagchefen for Klima, Plan og Udvikling indstiller,

at den foreslåede proces godkendes.

### Beslutning

Indstillingen godkendt.